જિંદગીમાં પહેલીવાર કોશા ખોટું કરવા જઈ રહી હતી. એના હાથે કોઈકની હત્યા થવાની હતી. ઝીણી કણસ ઊપડી એના હૃદયમાં પરંતુ જીવતેજીવ પળેપળ કોઈ મરે એ કરતાં તો બહેતર છે કે…. કોશાએ મનોમન ઈશ્વરની માફી માંગી. ડૉક્ટરે પોતાનું કામ પૂરું કર્યું હતું. બે-ત્રણ કલાકના આરામ પછી બન્ને હોસ્પિટલની બહાર નીકળ્યાં. નિહારિકાને અશક્તિ વર્તાતી હતી. પરંતુ તન અને મનથી એ ભારમુક્ત બની ગઈ હતી. અજબ શાંતિ વર્તાતી હતી એના મનમાં. રીક્ષા કરી બન્ને રીનાના ઘરે તરફ જવા લાગ્યાં.